দীর্ঘদিন ধরেই অসুস্থ ছিলেন ৭০ দশকের হার্টথ্রব বিনোদ খান্না ৷ ক্যান্সার মারণ থাবা বসিয়েছিল তাঁর শরীরে ৷ গত ৫ এপ্রিল মুম্বইয়ের রিলায়েন্স হাসপাতালে অসুস্থতাজনিত কারণে ভর্তি হন তিনি ৷ ৬ এপ্রিল অসুস্থ বিনোদ খান্নার ছবি ছড়িয়ে পড়ে সোশ্যাল মিডিয়ায় ৷ সেসময় টাইমস অফ ইন্ডিয়ায়কে বিনোদ খান্নার পুত্র রাহুল জানান, ‘বাবা মারাত্মক জলশূন্যতায় ভুগছে ৷ আর তার জন্যই হাসপাতালে ভর্তি করা হয়েছে ৷’ এরপরই এদিন আসে তাঁর প্রয়াণের খবর ৷